CELEX: C2006/190/11
Language: sk
Date: 2006-08-12 00:00:00
Title: Vec C-196/06 P: Odvolanie podané 26. apríla 2006 : Alecansan SL proti rozsudku prvej komory Súdu prvého stupňa zo 7. februára 2006 vo veci T-202/03, Alecansan SL/Úrad pre harmonizáciu vnútorného trhu (ochranné známky a vzory) (ÚHVT)

12.8.2006   
            
            
               SK
            
            
               Úradný vestník Európskej únie
            
            
               C 190/7
            
         Odvolanie podané 26. apríla 2006: Alecansan SL proti rozsudku prvej komory Súdu prvého stupňa zo 7. februára 2006 vo veci T-202/03, Alecansan SL/Úrad pre harmonizáciu vnútorného trhu (ochranné známky a vzory) (ÚHVT)
   (Vec C-196/06 P)
   (2006/C 190/11)
   Jazyk konania: angličtina
   Účastníci konania
   
      Odvolateľ: Alecansan SL (v zastúpení: P. Merino Baylos a A. Vélazquez Ibáñez, abogados)
   
      Ďalší účastník konania: Úrad pre harmonizáciu vnútorného trhu, CompUSA Management Co.
   Návrhy odvolateľa
   Odvolateľ žiada, aby Súdny dvor
   
               —
            
            
               zrušil rozsudok Súdu prvého stupňa (prvej komory) zo 7. februára 2006 vo veci T-202/03, ktorým bola zamietnutá žaloba o neplatnosť podaná proti rozhodnutiu prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 24. marca 2003 vo veci R-711/2002-1, ktorým boli zamietnuté námietky podané Alecansan SL proti prihláške ochrannej známky Spoločenstva č. 849.497 „COMPUSA“.
            
         Odvolacie dôvody a hlavné tvrdenia
   Odvolateľ tvrdí, že Súd prvého stupňa nesprávne vyložil článok 8 ods. 1 písm. b) nariadenia č. 40/94 (1), keď rozhodol, že neexistuje pravdepodobnosť zámeny medzi dvomi známkami z dôvodu, že napriek vysokému stupňu fonetickej a vizuálnej podobnosti, tovar a služby, pre ktoré je prihláška ochrannej známky podaná, nie sú podobné so službami, ktorých sa týka ochranná známka odvolateľa. Odvolateľ tvrdí, že Súd prvého stupňa nezobral do úvahy niekoľko dôležitých faktorov pri stanovovaní existencie pravdepodobnosti zámeny.
   
      (1)  Ú. v. ES L 11, 14.1.1994, s. 1; Mim vyd. 17/001, s. 146.